Corvinul Hunedoara, câștigătoarea ultimei ediții a Cupei României Betano, a reușit un nou transfer. Florin Maxim va avea sub comanda sa nu mai puțin de patru jucători africani. Impresarul Bogdan Apostu e cel care i-a adus în România după o selecție în Nigeria.
Corvinul Hunedoara a anunțat oficial că a transferat patru fotbaliști nigerieni, iar jucătorii au fost deja prezentați oficiali și vor putea fi trecuți pe lista pentru cupele europene:
„Clubul nostru anunţă transferul a patru fotbalişti nigerieni de perspectivă! Se alătură lotului nostru Goodnews Ibuchi Chukwu (mijlocaș ofensiv de bandă), Odejobi Toheeb Babatunde (fundaș central), Otega Jimmy King (atacant de careu) și Taiye Abolaji Rasaq (mijlocaș defensiv), toţi semnând contracte pe patru ani cu Corvinul!
Se alătură lotului nostru Goodnews Ibuchi Chukwu (mijlocaș ofensiv de bandă), Odejobi Toheeb Babatunde (fundaș central), Otega Jimmy King (atacant de careu) și Taiye Abolaji Rasaq (mijlocaș defensiv), toţi semnând contracte pe patru ani cu Corvinul! Bun venit, băieţi şi multă baftă!
Cei patru jucători originari din Nigeria se află la prima lor experienţă europeană şi au fost remarcaţi de către Bogdan Apostu, cu prilejul unei selecţii care a avut loc, anul trecut, în ţara africană şi la care au luat parte aproximativ 450 de jucători, de la mai multe academii din această ţară. Toţi au primit un programa separat de pregătire şi vor fi prezenţi la reunirea lotului, care este programată pentru data de 10 iunie”, a mai anunțat clubul în cadrul unui comunicat.
Corvinul Hunedoara le-a făcut o scurtă prezentare celor patru jucători. Goodnews Ibuchi Chukwu Jr. (18 ani) este mijlocaș dreapta dar poate evolua și ca „număr nouă”. Jucător de picior drept, este un fotbalist puternic și în același timp de viteză.
Jimmy King Otega (18 ani) este atacant central. Calitățile sale principale sunt viteza, detenta și loviturile de cap. Execută bine și fazele fixe, fiind un vârf de picior drept.
Taiye Abolaji Rasaq (18 ani) este închizător, însă poate acoperi mai multe posturi la mijlocul terenului. Are capacitatea de a crea spații pentru jucătorii din atac și e stângaci.
Odejobi Toheeb Babatunde (18 ani) e fundaș central, îi place să urce în atac la fazele fixe și se foloseşte mult de jocul său cu capul. E un stoper de picior stâng.